

**РЕПУБЛИКА СРПСКА**

**ОПШТИНА ТРНОВО**

**П Л А Н**

**ЗАШТИТЕ И СПАСАВАЊА ОД ШУМСКИХ И ДРУГИХ ПОЖАРА НА ОТВОРЕНОМ У ОПШТИНИ ТРНОВО У 2017. ГОДИНИ**



**Март 2017. године**

 На основу члана 22.став 1.,поглавље б) и тачка 5. Закона о заштити и спасавању у ванредним сизуацијама ( «Службени гласник Републике Сарајево», број: 121/12) и члана 60. Статута општине Трново («Службене новине града Источно Сарајево», број: 11/14 ), а у циљу спровођења задатака наведених у Плану одбране од поплава у Републици Српској за 2017. годину («Службени гласник Републике Српске», број: 6/16) начелник општине Трново ,

д о н о с и:

**П Л А Н**

**РАДА ШТАБА ЗА ВАНРЕДНЕ СИТУАЦИЈЕ ОПШТИНЕ ТРНОВО НА СПРОВОЂЕЊУ ПРЕВЕНТИВНИХ И ОПЕРАТИВНИХ МЈЕРА ЗАШТИТЕ И СПАСАВАЊА ОД ШУМСКИХ И ДРУГИХ ПОЖАРА НА ОТВОРЕНОМ ПРОСТОРУ У ОПШТИНИ ТРНОВО У 2017. ГОДИНИ**

 План активности у припреми и спровођењу мјера заштите и спасавања од шумских и других пожара на отвореном простору у општини Трново у 2017. години је краткорочни стратешки план и основни документ за координацију и спровођење додатних или посебних годишњих задатака и активности општине, привредних друштава и правних лица, удружења грађана који спроводе мјере и задатке заштите од пожара отвореног простора као дио интегралног система заштите и спасавања од елементарних непогода и других несрећа у Републици Српској. План активности је израђен на основу анализе прикупљених података, достављених извјештаја о реализацији задатака током протеклих година, анализа тренутног стања, те мишљења и приједлога субјеката од непосредног значаја за ову област. Доношењем и спровођењем овог Плана унаприједиће се ангажовање свих релевантних субјеката и остварити виши ниво приправности на заштити и спасавању људи, материјалних добара и животне средине од шумских и других пожара на отвореном. Цивилна заштита општине Трново је надлежна за координацију, усклађивање и праћење, док је задатак осталих субјеката у систему заштите и спасавања да израде и у датом року спроведу оперативне планове, према Плану активности.

План је подијељен у следеће цјелине:

I Извод из процјене угрожености,

II Нормативне и опште претпоставке за реализацију плана активности,

III Спровођење мјера превентивног дјеловања,

IV Спровођење мјера одговора,

V Спровођење мјера опоравка,

VI Извјештавање о реализацији задатака из плана,

VII Завршне одредбe.

**I Извод из процјене угрожености**

Пожари отвореног простора догађају се у љетњем периоду сваке године и представљају сталан и потенцијалано висок ризик по шуме и животну средину, имовину, у мањој мјери инфраструктуру, а у екстремним случајевима и по људе. Пожари отвореног простора у општини Трново јављају се у два периода, период пред вегетацију март-април и период исушивања вегетације, крај љета, јули, август и прва половина септембра. Узроци настанка шумских пожара су у већини случајева-непажња, те намјерна паљевина.

**II Нормативне и опште претпоставке за реализацију плана активности**

 1. Одржати радне састанке са привредним друштвима, другим правним лицима , удружењима грађана, повјереницима заштите и спасавања како би се извршиле припреме, дала стручна упутства и побољшала организованост и међусобна координација у спровођењу мјера заштите од пожара.

Извршиоц задатка: Општинска управа Општине Трново

Учесници: Привредна друштва, Удружења грађана

Рок: 07.04.2017. године;

2. У циљу благовремене припреме за противпожарну сезону у 2017.години одржати сједницу Штаба за ванредне ситуације са субјектима од значаја за спровођење превентивних И оперативних мјера заштите И спасавања од шумских И других пожара на отвореном простору, На сједници усвојити:

а.)План рада Штаба за ванредне ситуације на спровођењу превентивних И оперативних мјера заштите И спасавања од шумских пожара на отвореном простору у 2017.години.

б.) План оперативног спровођења плана активности са плановима ангажовања.

в.)Анализу стања опремљености И обучености субјеката од значаја за заштиту И спасавања од пожара.

г.) Анализу реализације закључених уговора са привредним друштвима И другим правним лицима.

д.) Финансијски План локалне заједнице за спровођење задатака из ове области

Извршиоц задатка: Општинска управа Општине Трново

Учесници: Субјекти од заштите и спасавања

Рок: 07.04.2017. године;

3. Примјерак овог Плана доставити планинарским друштвима, омладинским организацијама, спортским клубовима, еколошким удружењима, горанима, те ће се на тај начин развијати свијест о потреби спровођења мјера заштите од пожара и њиховом ангажовању на конкретним задацима.

Извршиоц задатка: Општинска управа Општине Трново,

Учесници: Субјекти наведени у задатку

Рок: 15.април 2017. године;

4. Обезбиједити потпуније упознавање становништва са значајем и богатством шумских површина, као и са опасностима од пожараи последицама које изазивају, те континуирано подизати противпожарну културу и промовисати кратки број за хитне ситуације 121 и број ватрогасне службе 123.

Извршиоц задатка: Општинска управа Општине Трново,

Учесници: Општинска управа Општине Трново и ПОЦЗ

Рок: 057.април 2017. године;

**III Спровођење мјера превентивног дјеловања**

5.Сагледати стање водооскрбних капацитета ( извора и др. водозахвата ) и формирати базу података на територији општине, те преко шумског газдинства, планинарских удружења, ловачког удружења и др. невладиних организација извршити њихово уређење за евентуалне потребе у случају гашења пожара на отвореном простору.

Извршиоц задатка: Општинска управа Општине Трново,

Учесници: ШГ ''Трескавица'' Трново, Удружење грађана, остала удружења

Рок: Сталан задатак.

6. Систематски радити на изради нових и одржавању постојећих шумских комуникација, противпожарних просјека и осматрачница и о томе обавјештавати Ватрогасну јединицу и Општинску управу-ЦЗ.

Извршиоц задатка: ШГ ''Трескавица'' Трново,

Учесници: Општине Трново

Рок: Сталан задатак.

7. Редовно осматрање и обавјештавање, појачан надзор шума, ливада и објеката којима пријети опасност од настајања и ширења пожара.

Извршиоц задатка: ШГ ''Трескавица'' Трново, П.С Трново, Комуналана полиција

Учесници: Општине Трново

Рок: 01.април 2017. године

8. Посебну пажњу посветити најугроженијим подручјима. Ажурирати базу података која садржи спискове старијих, изнемоглих, непокретних лица, трудница, инвалида, социјалних случајева, специфичних категорија болесника: дијабетичара, лица за

диајализу, дјеце са посебним потребама.

Извршиоц задатка: Општина Трново,

Учесници: Субјекти заштите и спасавања

Рок: Сталан задатак

9. Чишћење и одржавање траса испод енергетских водова.

Извршиоц задатка: ''Електродистрибуција'' а.д Пале, Р.Ј Трново

Учесници: ШГ ''Трескавица''Трново

Рок: 30.април 2017. године

10. У складу са утврђеном листом приоритета деминирања у 2017. години, извршити деминирање посебно угрожених површина на подручју општине, дајући приоритет оним мјестима на којима је најчешће долазило до пожара.

Извршиоц задатка: Општинска управа Општине Трново

Учесници: Републичка управа ЦЗ, БХ МАК, ШГ''Трескавица'' Трново

Рок: 20.април 2017. године

11. Примјерак годишњег Плана заштите од пожара који израђује Шумско газдинство доставити Општинској управи-ЦЗ.

Извршиоц задатка: ШГ''Трескавица'' Трново

Учесници: Општинска управа

Рок: 20.април 2017. године

12. Прије почетка пожарне сезоне сачинити спискове људи, возила и друге опреме која ће се у случају пожара већих размјера упутити на подручје друге општине. Начелник доноси одлуку о употреби снага и средстава из претходног става.

Извршиоц задатка: Општина Трново

Учесници: Републичка управа ЦЗ, Ватрогасна јединица

Рок: 31. март 2017. године

13. Општинска управа-ЦЗ , у случају кад су исцрпљене све снаге и могућности реаговања може преко Републичке управе ЦЗ-Подручно одјељење Соколац, затражити помоћ Оружаних снага БиХ, Хеликоптерског сервиса и специјалне јединице и јединице за подршку МУП-а РС.

Извршиоц задатка: Општина управа Општине Трново

Учесници: Републичка управа ЦЗ, Подручно одјељење Соколац

 Рок: По потреби

14. Извршити отклањање техничких и других недостатака на возилима и опреми потребној за извођење акција заштите и спашавања од пожара.

Извршиоц задатка: Ватрогасна јединица Трново

Учесници: ШГ ''Трескавица'' Трново

 Рок: 31. март 2017. године

15. Обезбјеђење пакета хране и других основних артикала који би се у случају шумских и других пожара на отвореном достављали угроженом становништву.

 Извршиоц задатка : ООЦК Трново

Учесници: Општинска управа

Рок: По потреби

16. Обезбјеђење пакета лијекова и неопходног санитетског материјала који би се на најбржи могући начин достављали угроженом становништву.

 Извршилац задатка: Дом здравља Трново

 Учесници: Општинска управа

 Рок: По потреби

**IV Спровођење мјера одговора**

14. У току повећане непосредне опасности од пожара Општина тј. Општинска управа обавезна је да свој рад и дежурства усклади са индексом опасности , те да о томе обавјештава Републичку управу цивилне заштите и Подручно одјељење цивилне заштите путем кратког броја 121.

Извршилац задатка: Општинска управа Општине Трново-ЦЗ

Учесници: Републичка управа ЦЗ, Подручно одјељење

Рок: По настанку елементарне непогоде и др. несреће

15. Припрема и доношење наредбе о поступању по плану приправности.

Извршилац задатка: Штаб за ванредне ситуације Општине Трново

Учесници: Субјекти који имају обавезу у складу са Планом приправности

Рок: У складу са Планом приправност

16. Информисање грађана о насталој ситуацији, мјерама које се предузимају, као и давање упутстава грађанима и др. субјектима о поступању.

Извршилац задатка: Штаб за ванредне ситуације Општине Трново

Учесници: Медији

Рок: У току елементарне непогоде

17. Активирање Штаба за ванредне ситуације Општине.

Извршилац задатка: Начелник

Учесници: Чланови Штаба за ванредне ситуације Општине

Рок: У складу са процијењеном ситуације

18. Проглашење ванредне ситуације.

Извршилац задатка: Начелник

Учесници: Чланови Штаба за ванредне ситуације Општине

Рок: У складу са процијењеном ситуације

19. Обезбјеђење функционисања веза без обзира на временске и др. услове.

Извршилац задатка: ''М-ТЕЛ'' а.д Бања Лука- Радна јединица Трново

Учесници: Штаб за ванредне ситуације Општине

Рок: Сталан задатак

20. Обезбјеђење континуираног снадбјевања електричном енергијом без обзира на временске и др. услове.

Извршилац задатка: ''ЕЛЕКТРОДИСТРИБУЦИЈА'' а.д Пале, Р.Ј Трново

Учесници: Штаб за ванредне ситуације Општине

Рок: Сталан задатак

21. Обезбјеђење водоснадбијевања.

Извршилац задатка: ''Водовод и канализација'' а.д. Источно Сарајево

Учесници: Штаб за ванредне ситуације Општине

Рок: Сталан задатак

25. Достављање редовних и ванредних информација о ситуацији на терену, мјерама које се предузимају, ангажованим снагама по захтјеву Републичког штаба за ванредне ситуације.

Извршилац задатка: Штаб за ванредне ситуације Општине Трново

Учесници: Републички штаб за ванредне ситуације

Рок: У току елементарне непогоде

**V Спровођење мјера опоравка**

26. Санирање послиједица на материјалним добрима на којима је причињена штета.

Извршилац задатка: Штаб за ванредне ситуације Општине Трново, грађани, привредна

 друштва и др.правна лица

Учесници: Републичка управа цивилне заштите

Рок: У складу са процјеном ситуације

27. Формирање комисије за процјену штете настале усљед елементарне непогоде на подручју општине Трново.

Извршилац задатка: Општине Трново

Учесници: Штаб за ванредне ситуације Општине

Рок: У складу са процјеном ситуације

28. Предузимање мјера на санацији послиједица и опоравка од пожара и пружање помоћи угроженом становништву.

Извршилац задатка: Штаб за ванредне ситуације Општине

Учесници: Угрожени субјекти

Рок: У складу са процјеном ситуације

**VI Извјештавање о реализацији задатака из плана**

29. Субјекти из План активности у припреми и спровођењу мјера заштите и спасавања од шумских и других пожара на отвореном простору у општини Трново у 2017. години, дужни су да сачине завршни извјештај о реализацији задатака из овог Плана и у писаној форми са приједлогом мјера за унапређења истог доставе Општини Трново до 01. децембра 2017. године.

**VII Завршне одредбe**

30. У оквиру своје надлежности општина ће реализовати и друге задатке из домена заштите и спасавања од пожара кроз све фазе:

- ПРЕВЕНТИВА, ОДГОВОР И ОПОРАВАK, а који ће за резултат имати спречавање настанка , или ублажавање последица елементарне непогоде изазване пожаром.

31. Извршиоци задатака утврђени овим Планом дужни су да у оквиру властитог буџета и из осталих извора обезбиједе финансијска средства потребна за њихову реализацију.

Број: 02-014-50/17

Трново, 30.03.2017. године

 **Н А Ч Е Л Н И К**

 Горан Вујичић, с.р

- РУЦЗ РС-Подручно одјељење ЦЗ Соколац,

- Општинска управа –ЦЗ

- Општинска управа-Финансије

- Комунална полиција;

- ШГ ''Трескавица'' Трново

- ''Електродистрибуција'' а.д Пале, Р.Ј Трново

- ''М-ТЕЛ'' а.д Бања Лука, Р.Ј Трново

- ''Водовод и канализација'' а.д Источно Сарајево

- ЈКП ''РАД'' а.д Источно Сарајево

- ООЦК Трново

- Дом здравља Трново;

- Полицијска станица Трново;

- а/а